Syndicat intercommunal à vocation multiple des villes et communes luxembourgeoises pour la promotion et la sauvegarde d'intérêts communaux généraux

De Syndicat intercommunal à vocation multiple des villes et communes luxembourgeoises pour la promotion et la sauvegarde d'intérêts communaux généraux, kuerz SYVICOL ass en interkommunale Syndikat, deen all d'Gemenge vum Lëtzebuerger Land zesummeschléisst.

No dem Artikel 1 vun de Statuten ass SYVICOL den Akronym fir: Syndicat des Villes et Communes Luxembourgeoises.

D'Büroe vum Syvicol fënnt een op Nummer 3 an der Rue Guido-Oppenheim an der Stad Lëtzebuerg.

 Statute 
Seng Statute goufen duerch Arrêté grand-ducal vum 29. November 1986 festgehalen (Mémorial B-87: 1612).

Déi neist Statute sinn den 20. Juli 2006 am Mémorial (B-53: 778-782) publizéiert ginn.

 Geschicht 
 AVCL 
D'Virgängerorganisatioun war d'AVCL (Association des villes et communes luxembourgeoises), déi zanter 1951 d'Interesse vun de lëtzebuergesche Gemengen op europäeschem an internationalem Plang vertrueden huet. Presidente waren:
+AVCLPresidentvunbisHubert Clement19511954Antoine Krier19541963Henry Cravatte19641964Jos Wohlfart 19651970Henry Cravatte19701986
D'AVCL war e Veräin deen d'Gemengen ni all konnt vertrieden. Bis d'Mëtt vun den 1980er Jore ware follgend Gemengen nach net bäigetrueden: Esch/Uelzecht, Diddeleng, Suessem, Réiser a Schëffleng.

 SYVICOL 
Ënner dem Impuls vum Henry Cravatte gouf 1986 d'AVCL opgeléist an de Syvicol an d'Liewe geruff.

Zanter 1993 sinn all d'Gemenge vum Land Member vum Syvicol. Presidente waren:
+
SYVICOLPresidentvunbisHenri Cravatte 19861990Léon Bollendorff19901983Norbert Konter19941999Jean-Pierre Klein20002009Dan Kersch 20092012Emile Eicher2012

 Kuckt och 
Lëscht vun de Lëtzebuerger Gemengen

 Um Spaweck 
 Websäit vum SYVICOL
 Statute vum Syvicol op legilux.lu

Kategorie:Interkommunal Syndikater zu Lëtzebuerg